CELEX: 32013R1383
Language: bg
Date: 2013-12-17 00:00:00
Title: Регламент (ЕС) № 1383/2013 на Европейския парламент и на Съвета от 17 декември 2013 година за изменение на Регламент (ЕС) № 99/2013 относно Европейската статистическа програма за периода 2013—2017 г.  текст от значение за ЕИП и за Швейцария

28.12.2013   
            
            
               BG
            
            
               Официален вестник на Европейския съюз
            
            
               L 354/84
            
         РЕГЛАМЕНТ (ЕС) № 1383/2013 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2013 година
   за изменение на Регламент (ЕС) № 99/2013 относно Европейската статистическа програма за периода 2013—2017 г.
   (текст от значение за ЕИП и за Швейцария)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 338, параграф 1 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:
   
               (1)
            
            
               Регламент (ЕС) № 99/2013 на Европейския парламент и на Съвета (2) осигурява рамката и определя целите и резултатите във връзка с изготвянето, разработването и разпространението на европейската статистика за периода 2013 — 2017 г.
            
         
               (2)
            
            
               С Регламент (ЕС) № 99/2013 се определя само финансовият пакет за 2013 г., за който се осигурява покритие в рамките на програмния период 2007 — 2013 г., а Комисията се приканва не по-късно от три месеца след приемането на многогодишната финансова рамка за периода 2014 — 2020 г. да представи на Европейския парламент и Съвета законодателно предложение за определяне на финансовите средства за периода 2014 — 2017 г.
            
         
               (3)
            
            
               Регламент (ЕС) № 1311/2013 (3) бе приет на 2 декември 2013 година.
            
         
               (4)
            
            
               Поради това Регламент (ЕС) № 99/2013 следва да бъде съответно изменен,
            
         
               (5)
            
            
               С цел да се гарантира, че мерките, предвидени в настоящия регламент, са ефективни, той следва да влезе в сила в деня след публикуването му.
            
         ПРИЕХА НАСТОЯЩИЯ РЕГЛАМЕНТ:
   Член 1
   В Регламент (ЕС) № 99/2013 член 7 се заменя със следния текст:
   
      „Член 7
      Финансиране
      1.   Финансовият пакет на Съюза за изпълнение на програмата за 2013 г. е 57,3 милиона евро, за които се осигурява покритие в рамките на програмния период 2007 — 2013 г. Финансовият пакет на Съюза за изпълнение на програмата за периода 2014 — 2017 г. се определя на 234,8 милиона евро, за които се осигурява покритие в рамките на програмния период 2014 — 2020 г.
      2.   Комисията реализира финансовата подкрепа от страна на Съюза в съответствие с Финансовия регламент.
      3.   Комисията взема своето решение относно годишните бюджетни кредити при зачитане на прерогативите на Европейския парламент и на Съвета.“.
   
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 декември 2013 година.
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         L. LINKEVIČIUS
      
   
   
      (1)  Позиция на Европейския парламент от 11 декември 2013 г. (все още непубликувана в Официален вестник) и Решение на Съвета от 16 декември 2013 г.
   
      (2)  Регламент (ЕС) № 99/2013 на Европейския парламент и на Съвета относно Европейската статистическа програма за периода 2013 — 2017 г. (ОВ L 39, 9.2.2013 г., стр. 12).
   
      (3)  Регламент (ЕС) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).